[bookmark: _Hlk69280429]Pri vypracovaní technickej analýzy je potrebné klásť špeciálny dôraz na údaje o:
a. energetických vstupoch a energetických výstupoch,
b. vlastných energetických zdrojoch,
c. rozvodoch energie,
d. významných spotrebičoch energie.
Vypracovanie technickej analýzy bude tvoriť  podklad pre možnosti realizácie úsporných opatrení formou Garantovanej Energetickej služby (GES) a musí v sebe zahŕňať všetky údaje, ktoré majú zásadný vplyv na posúdenie realizovateľnosti.
V analýze musí byť podrobný popis využívanej technológie v podniku s nevyhnutnou potrebou zaznamenania štítkových údajov o významných spotrebičoch ako aj spôsob ich prevádzkovania (parametre média, časové plány a pod.). Jedná sa najmä nasledovné údaje:
· Podobný popis technológie zdroja tepla (kotolňa, výmenníková stanica, iné) a to vrátane údajov o technológii na prípravu teplej vody, expanznom zariadení, úpravne vody, inštalovaných čerpadlách (obehové, nabíjacie, cirkulačné), regulačnej stanice plynu, popis jednotlivých vetiev rozdeľovačov ÚK a TÚV, podrobný popis prípadných regulačných uzlov v objekte/areáli, podrobné informácie o inštalovanom systéme merania a regulácie (MaR) a o spôsobe prevádzkovania kotolne. Súčasťou štúdie musí byť aj vyjadrenie ročných prevádzkových nákladov na kotolňu resp. výmenníkovú stanicu (počet zamestnancov, mzdové náklady, náklady na údržbu a opravy a podobne)
· Podrobný popis systému distribúcie odovzdávania tepla do priestorov a to najmä detailný popis distribúcie tepla, dimenzie potrubí, izolácia potrubí, údaje o počte a druhu radiátorov, počte stúpacích potrubí, údaje o inštalovaných termostatických ventiloch a hlaviciach a podobne.
· Podrobný popis parametrov a prevádzky inštalovaných VZT zariadení ak sa v objekte/areáli nachádzajú a to vrátane ich prevádzkových nákladov.
· Podrobný popis parametrov a prevádzky inštalovaných zariadení chladenia ak sa v objekte/areáli nachádza a to vrátane ich prevádzkových nákladov. Spôsobu distribúcie chladu a odovzdávania chladu do priestorov.
· Podrobný popis parametrov a prevádzky inštalovaného osvetlenia
· Podrobný popis parametrov a prevádzky inštalovaných výrobných zariadení ak sa v objekte/areáli nachádza a to vrátane ich prevádzkových nákladov.
· Prerozdelenie spotrieb energií po najvýznamnejších spotrebičoch a zariadeniach, napr. rozdelenie spotreby zemného plynu zvlášť pre kotolňu a zvlášť pre ohrev TUV a pod.. Ak sa v  budovách nenachádzajú podružne merače (teplo, ZP, EE, voda) je potrebné tieto údaje dorátať z poskytnutých údajov.
Za účelom možnosti vypracovania podkladov na využitie GES odborným nezávislým poradcom, je nevyhnutné riadne zadefinovanie referenčného obdobia. Okrem údajov o spotrebách energií a nákladoch na ich nákup, musí technická analýza zadefinovať referenčné obdobie aj z hľadiska meteorologických (teplotných) a prevádzkových podmienok. Na zadefinovanie teplotných podmienok v referenčnom období je vyžadované uvedenie počtu dennostupňov v jednotlivých mesiacoch referenčného obdobia v danej lokalite (resp. v prislúchajúcej lokalite meteorologickej stanice SHMÚ od ktorej je potrebné dáta získať). 
Výstupom zo zistených informácií na obhliadkach a poskytnutých vstupných podkladov musí byť materiál, ktorý bude obsahovať nasledovné informácie:
· popis areálu a existujúcej technológie podľa predchádzajúceho odseku
· posúdenia vhodnosti existujúcich zdrojov tepla s ohľadom na režim prevádzky a stav jednotlivých budov
· možnosti úsporných opatrení a to jednak energetických ako aj prevádzkových opatrení (obsluha, údržba a pod.)
· opatrenia technologického charakteru na zjednodušenie obsluhy existujúcej technológie
· posúdenie existujúceho systému MaR, prípadne návrh koncepcie rozšírenia existujúceho systému MaR, resp. jeho modernizácie
· návrh súboru opatrení s možnosťou realizácie formou Garantovanej energetickej služby, vrátane financovania a energetického manažmentu. Energetický manažment ako systém pre výpočet a overovanie dosiahnutých úspor z opatrení. Cena za opatrenia sa neoceňuje samostatne, ale sa rozloží v cene za jednotlivé opatrenia.
· vyčíslenie úspor v technických a ekonomických jednotkách
· odhad nákladov na realizáciu opatrení
· vyjadrenie návratnosti opatrení
· Maximálna doba dĺžky trvania zmluvy o GES = 15 rokov

	Objekt
	Obhliadka
	Spracovanie
	Konzultácia PD
	Celkom

	Krasňany 
	2
	3
	1
	6

	Hroboňova 
	1
	2
	1
	4

	Olejkárska 
	1
	1
	1
	3

	Jurajov Dvor 
	3
	7
	2
	12

	Petržalka
	2
	2
	1
	5

	Celkom
	9
	15
	6
	30



Posudzované budú lokality:
· Technologické hospodárstvo Krasňany
· Technologické hospodárstvo Hroboňova
· Technologické hospodárstvo Olejkárska
· Technologické hospodárstvo Jurajov dvor 
· Technologické hospodárstvo Petržalka 

Dôležité poznámky:
V rámci vypracovania štúdie je nutné počítať s priamym kontaktom na projektantov, ktorí momentálne zabezpečujú pre DPB modernizáciu údržbovej základne, v rámci vyššie uvedených areálov.
Predpokladaná hodnota zákazky musí obsahovať najmä túto cenovú ponuku: 
· Vypracovanie samotnej štúdie, najmä podrobný popis súčasného stavu a potenciálu pre GES

